**2. Pakeiskite sakinius. Pavartokite padalyvius.**

0. Dėstytojas kalbėjo, o studentai nuobodžiavo. – *Dėstytojui* ***kalbant*** *studentai nuobodžiavo*.

1. Kartais, kai lyja, šviečia saulė. Kartais lyjant šviečia saulė.

2. Tvarkėme sodą, kai pradėjo lyti. Mums tvarkant sodą pradėjo lyti.

3. Man patinka vaikščioti, kai sninga. Man patinka vaikščioti snigant.

4. Jie buvo namie, kai paskambino Virginija. Jiems esant namie paskambino Virginija.

5. Kai visi išėjo į darbą, ji susitvarkė kambarius. Visiems išėjus į darbą ji susitvarkė kambarius.

6. Kai traukinys sustojo, visi žmonės sulipo į vagonus. Traukiniui sustojus visi žmonės sulipo į vagonus.

7. Mes rašėme testą, kai kažkas pasibeldė į duris. Mums rašant testą kažkas pasibeldė į duris.

8. Kai paskaitos pasibaigė, mes nuėjome pietauti. Paskaitoms pasibaigus mes nuėjome pietauti.

9. Jei nori gerai dirbti, būtina pakankamai ilsėtis. Norint gerai dirbti būtina pakankamai ilsėtis.

10. Mes ilsėjomės, o Lina virė vakarienę. Mums ilsintis Lina virė vakarienę.

11. Kai jie kalbėjosi, aš viriau arbatą. Jiems kalbantis aš viriau arbatą.

12. Kai draugės juokėsi, Jurgai nebuvo linksma. Draugėms juokiantis Jurgai nebuvo linksma.